
DR.30.10.2017                                                        61                   

 
Justeru itu, kita berharap supaya pihak kerajaan dapat memahami masalah sebenar yang 
dihadapi oleh industri ini.  

Tuan Yang di-Pertua, terima kasih. Saya hendak teruskan sedikit sahaja lagi. Saya 
belum habis masa lagilah, ada lagi sembilan minit. Saya sebut tadi tentang IR 4.0. 

■1610 

Perkara kedua untuk menyertai IR 4.0 ini seterusnya berjaya, adakah kita sentiasa 
mengikuti nasihat-nasihat seperti Peter Drucker, the management group ataupun the 
management guru kerana nasihat tersebut adalah mengadunkan di antara efficiency, dengan 
izin dan effectiveness iaitu dengan izin, by doing the right things right, bukan semata-mata 
doing the right things atau doing the things right.  

Justeru, untuk kita berjaya dan agar tidak silap, apakah kita sudah mempunyai pelan 
induk dan garis panduan untuk kita jadikan sebagai pedoman di peringkat Pusat, di peringkat 
negeri, di peringkat PBT serta pelan rujukan oleh pihak swasta dan masyarakat madani agar 
kita benar-benar dapat mendepani ataupun embrace IR 4.0 ini secara sehala dan senada 
dan seirama. Jika sudah ada, saya minta kalau boleh pihak kerajaan kongsikan kepada kami 
supaya kami faham dan seterusnya dapat membantu kerajaan dalam usaha kita untuk buy 
in kepada rakyat. Kemuncak kejayaan usaha ini ialah penyertaan rakyat dan merekalah 
sebenarnya yang patut turut mendapat faedahnya dan bukan semata-mata sebagai 
consumers tetapi juga kita mahu rakyat juga akan menjadi producers.  

Ketiga, sudahkan kita bersedia untuk mendepani potensi outcome daripada impak 
IR 4.0 ini yang amat drastik di atas kehidupan kita? Apa yang telah disebut oleh bijak pandai, 
oleh founder dan Executive Chairman World Economic Forum, dia ada sebut, dengan izin, 
“The fourth industrial revolution will affect the very essence of our human experience”. Saya 
bayangkan antara lain struktur ekonomi dan pasaran buruh kita akan berubah dengan ketara. 
Misalnya industri pendidikan akan kurang memerlukan guru ataupun pensyarah kerana 
pelajar boleh belajar secara online ataupun self-tutorial. Penggunaan artificial intelligence 
akan menyebabkan ramai pula golongan profesional seperti doktor, ahli pharmacist, peguam 
dan akauntan akan kehilangan mata pencarian mereka. Industri automobil pula akan 
mengeluarkan driverless car, pemandu teksi tidak diperlukan dan pemilikan kereta sendiri 
akan berkurangan.  

Justeru itu, adakah semua rakyat Malaysia, khasnya penjawat awam dan warga 
pendidik benar-benar sudah bersedia terutama daripada segi sikap mereka, kemahiran dan 
juga pengetahuan serta daya kreativiti dan inovasi. Menyambut cabaran landskap baru itu 
dengan merancang struktur ekonomi yang baru serta pembangunan modal insan dan 
pembelajaran yang teratur, sistematik dan juga holistik, selaras dengan pelan induk dan garis 
panduan berkenaan agar kita dapat memenuhi tuntutan digital economy ini. Kita tidak boleh 
gagal merancang dan sama sekali janganlah hendaknya kita merancang untuk gagal. 
Justeru, tanggungjawab penggubal dasar dan pelaksana dasar adalah amat berat dan besar 
sekali. 

Tuan Yang di-Pertua, masa tinggal sedikit sahaja. Saya berharap kalau dapat saya 
teruskan ini tanpa ada apa-apa pencelahan. Kali ini, saya ingin menyentuh pula parameter 
kedua yang berkaitan dengan aspek ekonomi rakyat ataupun kadar pengangguran. Saya 
sedar bahawa sebahagian rakyat kita merintih pada ketika ini kerana kesukaran untuk 
mendapatkan pekerjaan. Kita akui bahawa kadar pengangguran kita telah meningkat 
daripada tiga peratus pada tahun 2012 kepada 3.4 peratus pada tahun lepas. Walau 
bagaimanapun pada tahun ini, kerajaan telah berjaya menstabilkan keadaan di sekitar 3.4 
peratus dan 3.5 peratus, manakala banyak negara yang sedang bergelut dengan masalah 
pengangguran yang tinggi. Saya tidak payah sebutkan negara-negara tersebut.  

Untuk makluman Ahli-ahli Yang Berhormat, menurut ILO walaupun sebenarnya kita 
dikira full employment, guna tenaga penuh selama 21 tahun tetapi ini bukan satu perkara 
yang patut kita raikan. Bahkan kita mahu melihat supaya angka ini dapat sama-sama kita 
tetapi sebelum pihak sebelah sana [Merujuk kepada blok pembangkang] menimbulkan isu 
ini. Biarlah saya akui terlebih dahulu bahawa bilangan penganggur memanglah telah 
meningkat. Naik daripada 401,200 orang pada tahun 2012 kepada 519,000 orang pada bulan 
Julai 2017. Disedari juga bahawa pengangguran di kalangan belia yang berumur 20 tahun ke 
24 tahun dan berpendidikan tertiary adalah lebih tinggi berbanding dengan purata nasional 
iaitu masing-masing kadar 9.1 peratus dan 4.2 peratus mengikut penyiasatan daripada 
Tenaga Buruh, Jabatan Perangkaan. 



Justeru itu, kita berharap supaya pihak kerajaan dapat memahami masalah sebenar yang dihadapi oleh industri ini. Tuan Yang di-Pertua, terima kasih. Saya hendak teruskan sedikit sahaja lagi. Saya belum habis masa lagilah, ada lagi sembilan minit. Saya sebut tadi tentang IR 4.0. #1610. Perkara kedua untuk menyertai IR 4.0 ini seterusnya berjaya, adakah kita sentiasa mengikuti nasihat-nasihat seperti Peter Drucker, the management group ataupun the management guru kerana nasihat tersebut adalah mengadunkan di antara efficiency, dengan izin dan effectiveness iaitu dengan izin, by doing the right things right, bukan semata-mata doing the right things atau doing the things right. Justeru, untuk kita berjaya dan agar tidak silap, apakah kita sudah mempunyai pelan induk dan garis panduan untuk kita jadikan sebagai pedoman di peringkat Pusat, di peringkat negeri, di peringkat PBT serta pelan rujukan oleh pihak swasta dan masyarakat madani agar kita benar-benar dapat mendepani ataupun embrace IR 4.0 ini secara sehala dan senada dan seirama. Jika sudah ada, saya minta kalau boleh pihak kerajaan kongsikan kepada kami supaya kami faham dan seterusnya dapat membantu kerajaan dalam usaha kita untuk buy in kepada rakyat. Kemuncak kejayaan usaha ini ialah penyertaan rakyat dan merekalah sebenarnya yang patut turut mendapat faedahnya dan bukan semata-mata sebagai consumers tetapi juga kita mahu rakyat juga akan menjadi producers. Ketiga, sudahkan kita bersedia untuk mendepani potensi outcome daripada impak IR 4.0 ini yang amat drastik di atas kehidupan kita? Apa yang telah disebut oleh bijak pandai, oleh founder dan Executive Chairman World Economic Forum, dia ada sebut, dengan izin, "The fourth industrial revolution will affect the very essence of our human experience". Saya bayangkan antara lain struktur ekonomi dan pasaran buruh kita akan berubah dengan ketara. Misalnya industri pendidikan akan kurang memerlukan guru ataupun pensyarah kerana pelajar boleh belajar secara online ataupun self-tutorial. Penggunaan artificial intelligence akan menyebabkan ramai pula golongan profesional seperti doktor, ahli pharmacist, peguam dan akauntan akan kehilangan mata pencarian mereka. Industri automobil pula akan mengeluarkan driverless car, pemandu teksi tidak diperlukan dan pemilikan kereta sendiri akan berkurangan. Justeru itu, adakah semua rakyat Malaysia, khasnya penjawat awam dan warga pendidik benar-benar sudah bersedia terutama daripada segi sikap mereka, kemahiran dan juga pengetahuan serta daya kreativiti dan inovasi. Menyambut cabaran landskap baru itu dengan merancang struktur ekonomi yang baru serta pembangunan modal insan dan pembelajaran yang teratur, sistematik dan juga holistik, selaras dengan pelan induk dan garis panduan berkenaan agar kita dapat memenuhi tuntutan digital economy ini. Kita tidak boleh gagal merancang dan sama sekali janganlah hendaknya kita merancang untuk gagal. Justeru, tanggungjawab penggubal dasar dan pelaksana dasar adalah amat berat dan besar sekali. Tuan Yang di-Pertua, masa tinggal sedikit sahaja. Saya berharap kalau dapat saya teruskan ini tanpa ada apa-apa pencelahan. Kali ini, saya ingin menyentuh pula parameter kedua yang berkaitan dengan aspek ekonomi rakyat ataupun kadar pengangguran. Saya sedar bahawa sebahagian rakyat kita merintih pada ketika ini kerana kesukaran untuk mendapatkan pekerjaan. Kita akui bahawa kadar pengangguran kita telah meningkat daripada tiga peratus pada tahun 2012 kepada 3.4 peratus pada tahun lepas. Walau bagaimanapun pada tahun ini, kerajaan telah berjaya menstabilkan keadaan di sekitar 3.4 peratus dan 3.5 peratus, manakala banyak negara yang sedang bergelut dengan masalah pengangguran yang tinggi. Saya tidak payah sebutkan negara-negara tersebut. Untuk makluman Ahli-ahli Yang Berhormat, menurut ILO walaupun sebenarnya kita dikira full employment, guna tenaga penuh selama 21 tahun tetapi ini bukan satu perkara yang patut kita raikan. Bahkan kita mahu melihat supaya angka ini dapat sama-sama kita tetapi sebelum pihak sebelah sana [Merujuk kepada blok pembangkang] menimbulkan isu ini. Biarlah saya akui terlebih dahulu bahawa bilangan penganggur memanglah telah meningkat. Naik daripada 401,200 orang pada tahun 2012 kepada 519,000 orang pada bulan Julai 2017. Disedari juga bahawa pengangguran di kalangan belia yang berumur 20 tahun ke 24 tahun dan berpendidikan tertiary adalah lebih tinggi berbanding dengan purata nasional iaitu masing-masing kadar 9.1 peratus dan 4.2 peratus mengikut penyiasatan daripada Tenaga Buruh, Jabatan Perangkaan.